Фархшатова Луиза Азамат ҡыҙы

Фархшатова Луиза Азамат ҡыҙы (8 март 1953 йыл) — радио һәм телевидение ветераны, журналист, сценарийҙар һәм телевизион фильмдар авторы, Башҡортостан дәүләт телерадиокомпанияһының «Тамыр» балалар студияһын ойоштороусы. Рәсәй Федерацияһының Кинематографистар союзы ағзаһыКинематографисты Башкортостана: 94. Фархшатова Луиза — сценарист . Башҡортостан Республикаһының Почёт грамотаһы менән бүләкләнеүсе (2022), Башҡортостандың атҡаҙанған мәҙәниәт хеҙмәткәре (1994). Зәйнәб Биишева исемендәге премия лауреаты (2012)Тележурналист Луиза Фархшатова удостоена литературной премии имени Зайнаб Биишевой. «Башинформ» мәғлүмәт агентлығы, 2013, 1 февраль.

 Биографияһы 
Луиза Азамат ҡыҙы Фархшатова (ҡыҙ фамилияһы - Әхмәҙиева) 1953 йылдың 8 мартында Башҡорт АССР-ының Учалы районы Яңы Байрамғол ауылында уҡытыусылар ғаиләһендә тыуған. Урта белемде Уральск мәктәбендә ала.

1978 йылда Башҡорт дәүләт университеты филология факультетының башҡорт-урыҫ бүлеген тамамлай һәм хеҙмәт эшмәкәрлеген Башҡорт АССР‑ының Телевидение һәм радиотапшырыуҙар буйынса дәүләт комитетында башлай. Ошо йылдың 1 сентябренән Башҡортостан радиоһының музыкаль мөхәррире була.

1983 йылдың сентябренән — Телевидение һәм радиотапшырыуҙар буйынса дәүләт комитетының кадрҙар бүлегендә өлкән инспектор, 1990 йылдың ғинуарынан — хаттар бүлеге комментаторы.

1992 йылдың февралендә Луиза Фархшатоваға 1991 йылда яңыртылған Башҡортостан дәүләт телерадиокомпанияһы составында «Тамыр» балалар студияһын ойоштороу буйынса мөһим бурыстар йөкмәтелә: ул «Тамыр»ҙың художество етәксеһенән уның директорына тиклем хеҙмәт юлы үтә.

Артабан 2000 йылдың октябренән 2006 йылғаса Луиза Фархшатова «Башҡортостан» дәүләт телерадиокомпанияһының генераль директор урынбаҫары һәм телевидение студияһы директоры булып эшләй.

 Ижади эшмәкәрлеге 
 Документаль фильм сценарийҙары 
мини|справа

 Китаптары 
 Ләйсән — Беҙҙең байрам. Хәтирәләр китабы-альбом (2016)В Башкирии написали книгу об одном из самых известных танцевальных ансамблей. Сайт «kp.ru.ufa», 2016, 12 апреля
 Тәҡдир. Ғофран мәсетенең имам хатибы Ғәли Хәсәнов тураһында китап-альбом (2011)
 Йәшәмеш (ике телдә; 2009)
 Абдулла. Абдулла Солтанов ижады һәм тормошона арналған китап-альбом (-2008)
 Йәшәмеш аҡыл йыя (2007)
 Йәшәмеш ағай булды. «Аҡбуҙат» журналы китабы. (2003)
 Йәшәмеш ағай, имеш. (2002)
 Йәшәмеш үҫә. (2000)

 Ҡаҙаныштары 
 2019 йылдың 2—7 июнендә Ханты-Манси автономиялы округы — Юграның административ үҙәге Ханты-Мансийск ҡалаһында үткән «Спасти и сохранить» 23-сө Халыҡ-ара экология телефестивале йомғаҡтары буйынса Луиза Фархшатованың «Башҡа таштар. Торатау — ҡабырсаҡ таш» исемле  документаль фильмы «Этноэкология (тәбиғәт һәм төп халыҡтар)» номинацияһында еңеүсе тип танылды һәм бәйгенең абруйлы бүләге «Алтын гагара»ға лайыҡ булдыВ Ханты-Мансийске наградили победителей телефестиваля «Спасти и сохранить». Международный экологический телевизионный фестиваль Спасти и сохранить». Официальный сайт .

 Маҡтаулы исемдәре һәм башҡа бүләктәре 
 Башҡортостан Республикаһының Почёт грамотаһы (2022)
 Зәйнәб Биишева исемендәге премия (2012) Лауреаты премии им.З.Биишевой. Луиза Фархшатова. Краеведческий проект «Зайнаб Биишева»
 Башҡортостан Республикаһы Президентының Маҡтау грамотаһы (2002)
 Башҡортостан Республикаһының атҡаҙанған мәҙәниәт хеҙмәткәре (1994)
 Башҡортостандың 100 йыллығы айҡанлы юбилей миҙалы (2019)Луиза Фархшатова удостоена памятной медали к 100-летию Башкортостана

 Иҫкәрмәләр 

 Һылтанмалар 
 Известный журналист Луиза Фархшатова отметила юбилей. Сайт «БезФормата. Ru». Новости города. 2013, 24 марта.
 Известный тележурналист Луиза Фархшатова отмечает юбилей. «Башинформ» мәғлүмәт агентлығы, 2013, 22 марта.
 Две судьбы. Мавлия Рахимова. «Учалинская газета» № 18(10093) от 16 февраля 2008 года .

Категория:Башҡорт дәүләт университетын тамамлаусылар
Категория:Шәхестәр:Башҡортостан юлдаш телевидениеһы
Категория:Шәхестәр:«Башҡортостан» ТРК
Категория:Рәсәй тележурналистары
Категория:Рәсәй радиожурналистары
Категория:Башҡортостандың атҡаҙанған мәҙәниәт хеҙмәткәрҙәре